Η σημασία του σχολείου στη ζωή των παιδιών

Πόσες φορές έχεις πει ή σκεφτεί "Γιατί να πηγαίνω σχολείο;" ή

" Για ποιο λόγο να μαθαίνω αυτό το μάθημα".Εάν είπες ναι, τότε θα σε ενδιέφερε αυτό το άρθρο.

Πολλοί μαθητές, σκεπτόμενοι πως με τη χρήση του διαδικτύου μερικές γνώσεις είναι άχρηστες, δεν μπαίνουν καν στην διαδικασία να διαβάσουν βασικά μαθήματα όπως Μαθηματικά, Ιστορία, Αρχαία, Γλώσσα και άλλα, θεωρώντας πως με μια γρήγορη αναζήτηση θα βρουν την απάντηση όταν την χρειάζονται. Η στάση αυτή είναι φυσικά λανθασμένη.

Πλέον, όχι μόνο μαθητές αλλά και απόφοιτοι μη γνωρίζοντας καλά Μαθηματικά γίνονται εύκολοι στόχοι εξαπάτησης σε χρηματικές συναλλαγές τόσο με εμπόρους όσο και με τράπεζες. Όταν ψωνίζουν σε κάποιο κατάστημα και βρίσκουν ένα προϊόν σε έκπτωση, μη ξέροντας να υπολογίσουν τα ποσοστά καταλήγουν στο ταμείο με ένα μεγαλύτερο ποσό από όσο περίμεναν.

Ακόμα, μπορεί ένας φυσιολογικός πολίτης της Ελλάδας να νομίζουν πως το να μιλάμε ελληνικά είναι μια ικανότητα που την μαθαίνουμε πριν καν πάμε σχολείο, ενώ στην πραγματικότητα αυτό είναι ένα τεράστιο λάθος. Η γλώσσα μας είναι τόσο πλούσια , με τόσες λέξεις που μέχρι το τέλος της ζωής μας μαθαίνουμε καινούργιες. Όμως η νέα γενιά της δε δίνει την απαραίτητη σημασία με αποτέλεσμα το λεξιλόγιό τους να είναι φτωχό και το ύφος τους ακατάλληλο. Επιπροσθέτως χρησιμοποιούν μια ανεπίσημη, μη ακαδημαϊκή γλώσσα ονόματι "Αργκό", χωρίς να εκτιμούν τη δική τους. Ένα ακόμα λάθος που οι νέοι είναι να θεωρούν τα Αρχαία ως ένα περιττό μάθημα. Προφανώς αυτό δεν ισχύει, γιατί με τη γνώση των Αρχαίων γνωρίζουμε την καταγωγή των Νεοελληνικών λέξεων που λέμε καθημερινά και έτσι ξέρουμε την ορθογραφία αλλά και την σωστή κλίση και χρήση τους.

Πρόσθετα με τα υπόλοιπα ένα μάθημα για το οποίο οι μαθητές αδιαφορούν είναι η Ιστορία, με τη σκέψη "Τι με ενδιαφέρει τι έγινε στο παρελθόν και γιατί να το μάθω;". Η απάντηση είναι όχι μόνο είναι ντροπή να μη γνωρίζουμε την Ιστορία του πολιτισμού μας , αλλά και η νεότερη Ιστορία μας βοηθάει να αναπτύξουμε τη δικιά μας πολιτική στάση και να γνωρίζουμε τις σχέσεις της χώρας μας με όλες τις υπόλοιπες.

Τέλος το σχολείο είναι ένας μικρόκοσμος της κοινωνίας. Σου μαθαίνουνε να συνυπάρχεις με άλλος ανθρώπους που μπορεί να μην συμπαθείς και διδάσκεσαι να σέβεσαι, καλούς τρόπους και πως οι πράξεις έχουν αντίκτυπο.

Την επόμενη φορά που θα πεις: "Γιατί υπάρχει το σχολείο;", σκέψου τα παραπάνω.

Δήμητρα Βαβούλη